تورک سیلاحلی گوجلری طرفین‌دن داوام ائتدیریلن فیرات قالخانی حرکاتی ایچینده، 67 داعش هدفی وورولدو، 5 داعش عضوو ده اؤلدورولدو.
تورک سیلاحلی گوجلریدن ائدیلن آچیقلامادا، تثبیت ائدیلن 67 داعش ترور تشکیلاتی هدفینه 260 عدد فیرتینا و 59 عدد چوخ کاتویشا گولله‌سی آتیلدیغی ایفاده ائدیلدی.
حرکات ایچینده بو گونه قدر عمومیتده 652 هدفه 2 مین 728 آتیم ائدیلدی.
آچیقلامادا، اعزاز- رای آراسین‌داکی بؤلگه‌ده ایجرا ائدیلن حرکاتا، کوالیسیون چرچیوه‌سینده آمریکا خصوصی گوجلری‌نین ده دستک وئردیگی بیلدیریلدی.
تورک هاوا گوجلرینه عایید اوچاق‌لار دا، تاتیموس و کونایتیراه بؤلگه‌لرینه هاوا حرکاتی تشکیل ائتدی.
بؤلگه‌ده تثبیت ائدیلن داعش ترور اؤرگوتونجه ایستیفاده ائدیلن بینا یوخ ائدیلدی.
کوالیسیون گوجلری‌نین تشکیل ائتدیگی هاوا عملیات‌لاریندا دا، 5 تروریست اؤلدورولدو، 5 بینا دا یوخ ائدیلدی.
تورک سیلاحلی گوجلری‌دن ائدیلن آچیقلامادا، سوریه مرز خطینده بایراکتار و نظارتچی اینسانسیز اوچاقلار ایله آرالیقسیز کشف و موشاهیده ائتمه فعالیتی‌نین داوام ائتدیگی وورغولانا‌راق، بون‌لار قید ائدیلدی:
"AFAD (آفت و عاجیل یاردیم رهبرلیگی باشقان‌لیغی) و قیزیل آی‌یا عایید عضولرله اؤزگور سوریه اوردوسو و وطنداش‌لارا یؤنلیک لوجیستیک فعالیت‌لر فاصیله‌سیز اولا‌راق داوام ائتدیریلمیش‌دیر. ترور تشکیلات‌لاری طرفین‌دن ایستیفاده ائدیلن و حدود بؤلگه‌میزده امنیت ریسکی دوغوران سوریه شمالیندا، ایجرا ائدیلن کوالیسیون حرکاتینا دستک وئرن تورک سیلاحلی گوجلری ، بؤلگه‌ده یاشایان سیویل اها‌لی‌نین ضرر گؤرممه‌سی اوچون هر جور تدبیری آلیر و بو موضوعدا ماکزیموم حساس‌لیق گؤستریر. "
بو آرادا، سوریه‌ده مخالیف‌لرین ایرلیلییشی ایسه داوام ائدیر.
داعش ترور تشکیلاتی ایله یاشانان چاتیشما‌لارین آردین‌دان، رای غربینده یئر الان تاتیموس و کونایتیراه مسکون یئرلرینی مخالیف قروپ‌لار کونترول آلتینا الدی.
